**Aallon Group Oyj** on suomalainen First North -listalla noteerattu, Suomen suurimpiin lukeutuva tilitoimisto. Sen osakkeella käydään kauppaa First North -markkinapaikalla.

Historia
--------

Aallon Group -konserni syntyi vuosina 2018–2019, kun kuusi tilitoimistoa yhdistyivät. Yhdistyneet tilitoimistot olivat *Aallon Tilitoimisto Oy* (Helsingistä), *Talouskolmio Oy* (Helsingistä ja Espoosta), *Tilitoimisto Reijo Lehtimäki Oy* (Turusta), *Tampereen Kirjanpitotoimisto Oy*, *Dextili Oy* (Pihtiputaalta ja Jyväskylästä) ja hieman myöhemmin *Tilitoimisto Simo Salonen Oy* (Oulusta). Aallon Group järjesti listautumisannin keväällä 2019. Osakkeen merkintähinta oli 6,60 €. Julkinen kaupankäynti yhtiön osakkeella alkoi First North -listalla 8. huhtikuuta 2019 selvästi merkintähintaa korkeampaan kurssiin. Yhtiön ensimmäisen toimitusjohtajan Elina Pienimäen kausi päättyi alle vuodessa elokuuhun 2019. Hallituksen puheenjohtaja Tapani Aallon toimittua väliaikaisena toimitusjohtajana tehtävään nimettiin lokakuussa Ari Kelloniemi.

Syyskuussa 2019 yhtiö osti osakevaihdolla *eControllers Oy:n*. Marraskuussa 2019 yhtiö osti Tilitoimisto Avion Oy:n liiketoiminnan. Kesäkuun 2020 alussa julkistettiin yhtiön siihen asti suurimpiin kuulunut yrityskauppa, turkulaisen Tili-Koivu Oy:n osto tytäryhtiöineen. Syyskuussa 2020 yhtiö osti pienen turkulaisen Tilitoimisto Akipo Oy:n liiketoiminnan. Tammikuun 2021 alussa Aallon Group toteutti kaksi liiketoimintakauppaa hankkiessaan tamperelaisen Kymppikirjanpito Oy:n ja helsinkiläisen TalousNosturi Oy:n liiketoiminnat.

Omistus ja hallinto
-------------------

Aallon Groupin selvästi suurin osakkeenomistaja on Tapani Aallon määräysvaltayhteisö Dirigo Oy noin 23 prosentin osuudellaan. Muut yli kolme prosenttia yhtiön osakkeista omistavia ovat konserniin fuusioituneiden tilitoimistojen johtohenkilöstöä tai sijoitusrahastoja.

Aallon Groupin hallituksen muodostavat hallituksen puheenjohtaja Tapani Aalto sekä hallituksen jäsenet Timo Koskinen, Ville Rantala, Anni Ronkainen ja Miia Sarkola.

Konsernin johtoryhmän muodostavat toimitusjohtaja Ari Kelloniemi, markkinointi- ja myyntijohtaja Antero Aalto, aluejohtaja Aki Korkka, aluejohtaja Sanna Mäkinen, group business controller Mikko Saarnio, aluejohtaja Mikko Sipilä, henkilöstöjohtaja Miia Siukkola, aluejohtaja Esa Takala ja aluejohtaja Kristiina Timperi.

Lähteet
-------

1. 1 2 3 4  Aallon Group Oyj:n tilinpäätöstiedote 1.1.-31.12.2020: Alan defensiivisyys korostui koronavuonna – vauhtia toivat onnistuneet yritysjärjestelyt – liikevaihto kasvoi 9,9 % *aallongroup.fi*.  18.2.2021.
2. ↑  Aallon Group Oyj. Nasdaq First North Finland -markkinapaikan sääntöjen mukainen yhtiöesite *aallongroup.fi*.  21.3.2019.
3. ↑  Antti Järvenpää: Aallon Group aloitti First Northissa hirmunousussa *Arvopaperi*. Viitattu 8.4.2019.
4. ↑
5. ↑
6. ↑  Aallon Group Oyj hankkii Tilitoimisto Avion Oy:n liiketoiminnan *Aallon Group*.  25.11.2019. Viitattu 25.11.2019.
7. ↑
8. ↑  Kauppalehti: Aallon Group Oyj hankkii Tilitoimisto Akipo Oy:n liiketoiminnan *Tärkeimmät talousuutiset | Kauppalehti*. Viitattu 2.2.2021.
9. ↑  Kauppalehti: Aallon Group Oyj kasvaa Tampereella: Kymppikirjanpito Oy mukaan vahvistamaan toimintaa Pirkanmaalla *Tärkeimmät talousuutiset | Kauppalehti*. Viitattu 2.2.2021.
10. ↑  Kauppalehti: Aallon Group Oyj jatkaa kasvua Helsingissä: TalousNosturi Oy mukaan liiketoimintakaupalla *Tärkeimmät talousuutiset | Kauppalehti*. Viitattu 2.2.2021.
11. ↑  Aallon Group Oyj: Suurimmat omistajat *aallongroup.fi*. Viitattu 22.2.2021.
12. ↑  Hallitus *Aallon Group*. Viitattu 1.12.2022.
13. ↑  Johtoryhmä *Aallon Group*. Viitattu 1.12.2022.